AMATA รายได้ขายอสังหาฯหด! ฉุดกำไร Q1 ลด 16% มาที่ 185.73 ลบ.
AMATA รายได้ขายอสังหาฯหด! ฉุดกำไร Q1 ลด 16% มาที่ 185.73 ลบ.
14 พ.ค. 2564

บริษัท อมตะ คอร์ปอเรชัน จำกัด (มหาชน) หรือ AMATA รายงานผลการดำเนินงานไตรมาส 1 สิ้นสุดวันที่ 31 มีนาคม 2564

โดยผลการดำเนินงานลดลง เนื่องจากการรับรู้รายได้จากการขายอสังหาริมทรัพย์และการรับรู้รายได้กำไรจากอัตราแลกเปลี่ยนที่ลดลง โดยในไตรมาส 1/2564 บริษัทมีรายได้จากการขายอสังหาริมทรัพย์จำนวน 120.8 ล้านบาท ลดลง 228.2 ล้านบาท จากช่วงเดียวกันของปีก่อน โดยบริษัทมีการโอนที่ดินจำนวนทั้งสิ้น 31.9 ไร่ ในช่วงไตรมาส 1/2564  ซึ่งน้อยกว่าการโอนที่ดินในช่วงช่วงเดียวกันของปีก่อนอยู่ที่ 113.9 ไร่
สาเหตุของการโอนที่ที่ดินให้กับลูกค้าปรับลดลง เนื่องจากลูกค้าไม่สามารถเดินทางออกนอกประเทศเพื่อดำเนินการรับโอนโฉนดที่ดินในช่วงโควิด-19 ระบาดหนัก จึงเป็นผลทำให้รายได้จากการขายเมื่อเทียบกับช่วงเดียวกันปีก่อนปรับตัวลดลง